**ОБЯВЛЕНИЕ ЗА ПОДБОР НА ПЕРСОНАЛ**

Община Русе, в качеството си на бенефициент по Проект „Разкриване на общностен център за предоставяне на почасови социални услуги "Личен асистент", "Социален асистент" и "Център за социална рехабилитация и интеграция" в Община Русе“, по сключен административен договор BG05M9OP001-2.005-0144-С001 за предоставяне на почасови социални услуги Община Русе, удължава подбора за набиране на персонал за следните длъжности**:**

**І. Личен асистент, код по НКПД 5322 1002 – за 1 лице** назначено на пълно /непълно работно време;

**1. Кратко описание на длъжността**: предоставяне на почасови услуги за лична помощ, в т.ч. и дейности с медико-социална насоченост, дейности за социална подкрепа и социално включване и комунално-битови дейности на лица с увреждания, вкл. за деца с до 90 на сто вид и степен на увреждане или степен на трайно намалена работоспособност определена в ЕР от ТЕЛК и възрастни хора над 65 години с ограничения или невъзможност за самообслужване.

**2. Място на работа**: домовете на потребителите на социални услуги, за които полагат грижи.

* безработни лица;
* трудово заети лица; наети или самонаети, които могат да извършват допълнителен почасов труд;
* неактивни лица /студенти или придобили право на професионална пенсия за ранно пенсиониране – в трудоспособна възраст/, които могат да извършват допълнителен почасов труд.

**3. Изисквания към кандидатите:**

- Безработни лица или трудово заети лица, които могат да извършват допълнителен почасов труд, в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране и **които не са в родствена връзка** с потребителите на социалната услуга;

- в добро физическо и психическо състояние;

- квалификация в областта на социалните услуги, предоставяни в домашна среда за лица с увреждания - сертификат от обучение за личен асистент – ако е приложимо;

- неосъждани;

- мотивация за извършване на социална работа;

- комуникация при осъществяване на обслужващи дейности;

- отговорност и съзнателност при изпълнение на този вид дейност;

- оказване на помощ за преодоляване на трудности.

**4. Минималните изисквания за заемане на длъжността**:

 Образователна степен - основно образование

 **5. Специфични изисквания за заемане на длъжността:**

Професионален опит в подобна сфера е предимство.

**IІ. Място и срок за подаване на документите:** Документите се подават лично или чрез пълномощник на следния адрес: гр. Русе, ул. Черно море № 2, стая 31 всеки работен ден от 9.00 до 12.00 часа и от 13.00 до 17.00 часа. Задължително е представянето на оригиналите на копираните документи за сверяване от служителите определени да приемат документите. За контакти: телефон 082 / 881-738.

Краен срок за подаване на документите - **до 17.00 часа на 31.05.2019 г.**

**ІII. Необходими документи за кандидатстване:**

1. Писмено заявление за участие по образец / Приложение 1/;
2. Автобиография по образец / Приложение 2/;
3. Документ за самоличност – предоставя се за справка при подаване на заявлението;
4. Документи за придобитата образователна степен, допълнителни квалификации – копие/я;
5. Документи, удостоверяващи продължителността на професионалния опит - копие;
6. Документи за преминато обучение /ако е приложимо/ - копие.

**IV. Начин на провеждане на подбора:**

 1. Първи етап - разглеждане и проверка на подадените по т. ІІI документи за съответствие с обявените изисквания за съответната длъжност.

 2. Втори етап – интервю с допуснатите кандидати.

**V. Общодостъпно място на което ще се обявяват списъците:** информационното табло намиращо се на входа на Община Русе, ул. „Черно море“ 2 и електронната страница на Община Русе [www.ruse-bg.eu](http://www.ruse-bg.eu).

На спечелилите кандидати ще бъде предложен срочен трудов договор за срока на проекта.

**ПЛАМЕН СТОИЛОВ**

*Кмет на Община Русе*

Съгласували:

**Иван Григоров**

*Зам.-кмет „Хуманитарни дейности“*

**Страхил Карапчански**

*Зам.-кмет „Европейско развитие“*

**Никола Кибритев**

*Директор дирекция „Европейско развитие“*

**Катя Петрова**

*Началник отдел „Социални дейности“ и*

*Ръководител на Проекта*

**Гюлвер Даудова**

*Старши юрисконсулт в отдел ПНО*

*Юрист на проекта*

Изготвил:

**Анна-Мария Йовчева**

*Младши експерт в отдел „Обществено здраве“*

*Технически сътрудник на Проекта*